Rövid bemutató

# Navbar

A Navbarral azt a célt szerettem volna szolgálni, hogy a főbb oldalak között lehessen automatikusan váltani.  
Amit tartalmaz balról jobbra haladva elsőnek egy általam generált ikon, ami amolyan logó féleség lenne.  
Utána a főbb oldalak, mint Kezdőlap, Grafikonrajzoló, Befektetések, Kapcsolat és végül a profil fül amit egy ikonnal jelzek.

Stílus tekintetében raktam rájuk „hover” effektet, illetve egy jelző vonalat a szavak alá. Ha a felhasználó az egérrel rámutat akkor az adott oldal kiszíneződik és alá kerül a kis jelző is, és ha rákattint akkor mindig az aktív oldal színeződik be.

A Navbar reszponzív, amikor elér egy bizonyos pixel szélességet akkor összezsugorodik egy kis nyíl alakú ikonná ami kattintható és oldalt lenyíló ablakban jelennek meg az oldalak, ahol ugyan úgy lehet köztük váltogatni. Eleinte a Bootstrap beépített „navbar-collapse” class-t akartam használni, de sehogy sem működött, így inkább a script.js-ben megírtam hozzá a logikát.  
Amit még hozzá csatoltam, hogy mindig a képernyő felső sarkába ragad, így nem kell görgetni, ha valaki az oldalak között szeretne váltani.

# Kezdőlap

A kezdőlapnál eleinte egy „banner” fogad ami egy figyelem felkeltő üzenet és hozzá háttérnek egy kép.  
Lejjebb ahogy a specifikációban is megterveztem megjelenek a három főbb oldal névlegesen, képpel és szöveggel együtt.

Stílus tekintetében a képeknek adtam „shadowin” effektust, amivel ha a felhasználó ráviszi az egeret akkor a kép hátulja átszíneződik, ezt úgy gondoltam látványos, de nincs funkciója. A szöveg alatt a gombok az adott oldalra navigálják a felhasználót, de ez még nem a végleges kinézete a gomboknak, csak használatukat nézve hagytam meg őket.

Tovább görgetve lefelé megjelenik az Ajánlataink rész, ahol a hat darab befektetési portfólió található. Mivel ez egy marginálisabb rész, így itt próbáltam tudásom legjavát szolgálni es mindegyik képhez tartozik egy animáció. Az egérrel ha rámutat a felhasználó, akkor a kép rá közelít a közepére és megjelenik a képhez tartozó szöveg. Ez a szöveg egy referencia is, tehát ha rákattint a felhasználó egyből a befektetés oldalára ugrik ahol részletes leírás és adat fogadja.

Legalul a „footer” résznél próbáltam egy élő és lélegző weboldal behatását kelteni, így olyanra csináltam, mintha csak egy cég weboldalát nézné a felhasználó. Szintén megtalálható a logó, Elérhetőségeink résznél megadtam az úgynevezett cég címét, telefonszámát, és nyitva tartátását, illetve egy szociális média részt is. Mellette a Rólunk részben navigálható a kapcsolat fülre, illetve a Belépés résznél, még nem tudom pontosan mit szeretnék csinálni, lehet inkább egy kijelentkezés gomb lesz ott.  
A Töltse le az applikációnkat szimplán marketing húzásként gondoltam, nincs funkciója.

Az oldal reszponzív, néha kicsit a 3 befektetés összecsúszik, de csak néhány pixelnél, amit úgy gondoltam, szerintem elfogadható, de ha szerinted nem, akkor megoldom, csak nem szerettem volna, minden pixelre külön „media querry”-t csinálni.

# Grafikonrajzoló

A Grafikonrajzolót még nem sikerült lefejleszteni, így ez egy üres oldal eddig, de már dolgozom rajta.

# Befektetések

A Befektetések oldal az ahol a hat darab befektetési alap szerepel amolyan kedvcsinálóként. A képeket nem szerettem volna lecserélni, mert szerintem így jobban lehet az alapokkal azonosulni, illetve az Aegon biztosító oldala ami mankóként szolgált ott is hasonló módon vannak kivitelezve a befektetések.

Stílus tekintetében a képek mögé rejtett számozót tettem, ami afféle felsorolás, illetve mindegyik kép mellé egy rövidebb leírás amelyek alatt az Olvass tovább gombbal lehet rákattintani az adott portfólióra.

Ha a felhasználó rákattint az egyik alapba, akkor az adott alap oldalára kerül navigálásra.  
Ott egy borítókép fogadja, egy Kérdése van? gombbal ami a Kapcsolat fülre navigálja, mint egy hivatalos weboldalon.  
Az adott alapról látható részletes leírás, milyen fajta és értékű az adott alap.  
Továbbá egy Hozam-kockázat profil ami azt szimbolizálja 1-10 skálán mennyire kockázatos a befektetés és mennyi a várható hozam. Ezt az Aegon oldaláról lestem le, szerintem látványos kiegészítő. Illetve, hogy itt is legyen újfajta stílus mindegyik bekezdés alá tettem egy vonalat ami az oldalra kattintva animációként középről elindul és a képernyő két széle felé bővül ezzel felhívva a figyelmet a fontosabb információkra.  
Itt nagyon kíváncsi vagyok az észrevételedre, mert lehet fölösleges adalék. Igazából az járt a fejemben, hogy szeretnék minden oldalon valami újat mutatni, ezzel felkeltve a felhasználó figyelmét (na meg az értékelő bizottságét 😊 ).

# Kapcsolat

A Kapcsolat oldal célja igazából inkább csak érdekességként hoztam létre mintsem kötelező funkcióként. Úgy éreztem szüksége van rá a weboldalnak, hogy autentikusabb legyen a felépítése.

Stílusnak itt arra gondoltam beszúrok egy térképet, ha már úgy is a Miskolci Egyetemet adtam meg mint hivatalos cím, így a felhasználó ha személyesen szeretné felkeresni a „céget” akkor tudná merre menjen.

Továbbá beletettem egy üzenet küldő „form”-ot, ez is a látványosság és a hitelesség célját szolgálná, alapjáraton nem küldhető üzenet, de ha marad időm, akkor szívesen megoldom azt is. Mellette található 3 kitalált személy mint a „cég” alkalmazottjai.

# Profil

Sajnos még nem volt időm a profil részt elkészíteni, de ha marad időm, akkor szeretnék képfeltöltést csinálni, illetve a belépési adatok is itt fognak megjelenni.